కొల్లేటి సరస్సు
ఆంధ్ర ప్రదేశ్ రాష్ట్రంలోని కృష్ణా, పశ్చిమ గోదావరి జిల్లాలలో వ్యాపించి ఉన్న సహజ సిద్ధమైన మంచి నీటి సరస్సు - కొల్లేరు. లక్షకుపైగా ఎకరాల్లో వ్యాపించి ఉన్న ఈ సరస్సు, ప్రకృతి అందాలకు, అరుదైన వలస పక్షులకు ఆలవాలం. సరస్సు మధ్యలో ఎన్నో లంకలున్నాయి. ఎన్నో రకాల చేపలకు కొల్లేరు నిలయం. ఇక్కడకు వలసవచ్చే పక్షులలో ముఖ్యమైనవి - పరజ, పురాజము, నులుగు పిట్ట. సైబీరియా నుండి సైతం ఇక్కడకు పక్షులు వలసవస్తూ ఉంటాయి. గోదావరి, కృష్ణా నదుల డెల్టా ప్రాంతంలో సహజసిద్ధమైన లోతట్టు ప్రాంతంలో ఈ సరస్సు ఏర్పడింది. ఈ సరస్సుకు బుడమేరు, తమ్మిలేరు, రామిలేరు, గుండేరు నుండే కాక డెల్టా ప్రాంతం నుండి వచ్చే అనేక కాలుకలు నీటిని చేరుస్తున్నాయి. కోల్లేరు నుండి నీరు ఉప్పుటేరు అనే 62 కిలోమీటర్ల పొడవున్న ఒకే ఒక వాగు ద్వారా బయటికి వెలుతుంది. సరస్సుకు ఆగ్నేయాన ఉన్న ఈ వాగు ద్వారా నీరు బంగాళాఖాతం చేరుతుంది. కొల్లేటి సరస్సు 250 నుండి 340 చదరపు కిలోమీటర్ల మేర విస్తరించి ఉంది. సరాసరి లోతు 0.5 నుండి 2 మీటర్ల దాకా ఉంది.
చిల్కా సరస్సు
అధిక ఉత్పాదక ఉన్న చిల్కా సరస్సు పర్యావరణ వ్యవస్థ దానియొక్క సంపన్నమైన చేపవృత్తుల వనరులు సరస్సు సమీపాన మరియు సరస్సులో నివసించే జాలరులకు జీవనోపాధిని స్థిరంగా కల్పిస్తుంది. సరస్సు యొక్క నీటి విస్తృత ప్రాంతం 1165 నుండి 906 కిమీ మధ్య వానాకాలం మరియు వేసవికాలాలలో వరుసగా ఉన్నాయి. 32 కిమీ పొడవైన, సన్నటి బాహ్య జలమార్గం సరస్సును బంగాళాఖాతంతో మోట్టో గ్రామం వద్ద కలుపుతుంది, ఇటీవల ఒక నూతన ద్వారాన్ని CDA చేత తెరవబడింది, ఇది సరస్సుకు ఒక నూతన జీవితాన్ని తీసుకువచ్చింది. సూక్ష్మ శైవాలాలు, సముద్ర కలుపుమొక్కలు, సముద్ర గడ్డి మరియు పీతలు చిల్కా సరస్సు యొక్క ఉప్పునీటిలో పెంపొందుతాయి.